

**ประกาศโรงเรียนบางบัว(เพ่งตั้งตรงจิตรวิทยาคาร)**

เรื่อง การรับสมัครลูกจ้างชั่วคราว (พี่เลี้ยงเด็กพิการ)

............................................

ด้วยโรงเรียนบางบัว(เพ่งตั้งตรงจิตรวิทยาคาร) ประสงค์จะดำเนินการรับสมัครจ้างเหมา

บุคคลภายนอกปฏิบัติงาน ระยะเวลาสัญญาจ้าง ตั้งแต่วันที่ ๑ ธันวาคม ๒๕๖๓ - ๓๐ ธันวาคม ๒๕๖๔

โดยให้เป็นไปตามปีงบประมาณรายจ่ายประจำปี ดังนี้

**๑. ตำแหน่งที่รับสมัคร**

๑.๑ ตำแหน่งลูกจ้างชั่วคราว โรงเรียนบางบัว(เพ่งตั้งตรงจิตรวิทยาคาร) จำนวน ๑

อัตรา ระยะเวลา ๑๒ เดือน (ปฏิบัติหน้าที่ระหว่าง ๑ ธันวาคม ๒๕๖๓ - ๑ ธันวาคม ๒๕๖๔ **อัตราค่าตอบแทน เดือนละ ๙,๐๐๐ บาท**

**๒.**  **คุณสมบัติทั่วไปของผู้สมัครคัดเลือก**

๒.๑ มีสัญชาติไทย

๒.๒ ไม่เคยต้องรับโทษใด ๆ มาก่อน

๒.๓ ไม่เป็นบุคคลล้มละลาย

๒.๔ ไม่เป็นผู้บกพร่องในศีลธรรมอันดี

๒.๕ เป็นผู้เลื่อมใสในการปกครองระบบประชาธิปไตย อันมีพระมหากษัตริย์ทรง

เป็นประมุข ตามรัฐธรรมนูญแห่งราชอาณาจักรไทย

๒.๖ ไม่เป็นผู้ดำรงตำแหน่งทางการเมือง สมาชิกสภาท้องถิ่น หรือผู้บริหารท้องถิ่น

๒.๗ ไม่เป็นพระภิกษุสามเณร หรือนักบวช

๒.๘ ไม่เคยเป็นผู้มีกายทุพพลภาพจนไม่สามารถปฏิบัติหน้าที่ได้ ไม่ไร้ความสามารถ

หรือจิตฟั่นเฟือนไม่สมประกอบ หรือเป็นโรคต้องห้ามตามที่กฎหมายกำหนด

**๓. เอกสารและหลักฐานที่ต้องนำมายื่นพร้อมใบสมัครคัดเลือก**

ให้นำเอกสารหลักฐานฉบับจริง และสำเนาซึ่งผู้สมัครลงนามรับรองสำเนาถูกต้องทุกหน้า โดยจัดเรียงเอกสารตามลำดับ จำนวน ๑ ชุด แนบท้ายใบสมัคร ดังนี้

๓.๑ ใบแสดงคุณวุฒิทางการศึกษา พร้อมสำเนา จำนวน ๑ ฉบับ

๓.๒ ทะเบียนบ้านฉบับเจ้าบ้าน พร้อมสำเนา จำนวน ๑ ฉบับ

๓.๓ บัตรประจำตัวประชาชนหรือบัตรอื่นใดที่ทางราชการออกให้ซึ่งติดรูปถ่ายของ

ผู้ถือบัตร พร้อมสำเนา ทั้งด้านหน้า และด้านหลัง จำนวน ๑ ฉบับ

๓.๔ รูปถ่ายหน้าตรงไม่สวมหมวกและไม่สวมแว่นตาดำ ขนาด ๑ x ๑.๕ นิ้ว ถ่าย

ครั้งเดียวไม่เกิน ๑ ปี (นับถึงวันสมัครวันสุดท้าย) จำนวน ๓ รูป

๓.๕ ใบรับรองแพทย์จากสถานพยาบาลของรัฐ ฉบับจริงที่ออกไม่เกิน ๑ เดือน

นับถึงวัน รับสมัครและแสดงว่าไม่เป็นโรค ตามกฎ ก.ค.ศ. ว่าด้วยโรค พ.ศ.๒๕๔๙ จำนวน ๑ ฉบับ

๓.๖ หลักฐานอื่น ๆ หนังสือสำคัญการเปลี่ยนชื่อ ชื่อสกุล สำเนาทะเบียนสมรส

(ถ้ามี)

**๔. วัน เวลา และสถานที่รับสมัครคัดเลือก**

ผู้ประสงค์เข้ารับการคัดเลือก สามารถขอใบสมัคร และยื่นใบสมัครพร้อมหลักฐาน

สมัครด้วยตนเองได้ที่กลุ่มบริหารงานบุคคล โรงเรียนบางบัว(เพ่งตั้งตรงจิตรวิทยาคาร) เลขที่ ๘ หมู่ ๔

ถ.พหลโยธิน แขวงลาดยาว เขตจตุจักร กทม. ๑๐๙๐๐ **ระหว่างวันที่ ๑๕ ตุลาคม ๒๕๖๓ – ๓๐ ตุลาคม ๒๕๖๓ ตั้งแต่เวลา ๐๘.๓๐ – ๑๖.๓๐ น. ไม่เว้นวันหยุดราชการ**

**๕. ประกาศรายชื่อผู้มีสิทธิเข้ารับการคัดเลือก**

ประกาศรายชื่อผู้มีสิทธิเข้ารับการคัดเลือก ภายในวันที่ ๑ พฤศจิกายน ๒๕๖๓

ณ บอร์ดประชาสัมพันธ์ โรงเรียนบางบัว(เพ่งตั้งตรงจิตรวิทยาคาร) เวปไซด์ www.bbpt.ac.th

**๖. วัน เวลา สถานที่ และวิธีการคัดเลือก**

ดำเนินการคัดเลือกโดยการประเมินความเหมาะสมกับตำแหน่งด้วยวิธีการประเมิน

กำหนดการสอบสัมภาษณ์ ในวันที่ ๑๕ พฤศจิกายน ๒๕๖๓ เวลา ๐๙.๐๐ น. เป็นต้นไป ณ ห้องประชุมบงกช

**๗. เกณฑ์การตัดสิน**

ผู้ผ่านการคัดเลือก จะต้องได้คะแนนรวมกันไม่ต่ำกว่าร้อยละ ๖๐ กรณีได้คะแนน

รวมเท่ากัน จะพิจารณาจากคะแนนการประเมินประสบการณ์ทำงานมากกว่า หากได้คะแนนประเมิน

ประสบการณ์ เท่ากันจะพิจารณาผู้ยื่นใบสมัครก่อน

**๘. ประกาศรายชื่อผู้ผ่านการคัดเลือก**

โรงเรียนบางบัว(เพ่งตั้งตรงจิตรวิทยาคาร) จะประกาศรายชื่อผู้ผ่านการคัดเลือก

ภายในวันที่ ๑๖ พฤศจิกายน ๒๕๖๓ ณ บอร์ดประชาสัมพันธ์ โรงเรียนบางบัว(เพ่งตั้งตรงจิตรวิทยาคาร) โดยเรียง

ลำดับจากผู้ผ่านการคัดเลือกที่ได้คะแนนสูงสุดลงมาตามลำดับ และให้มารายงานตัวในวันที่ ๑๘ พฤศจิกายน ๒๕๖๓

**๙. เงื่อนไขการจ้าง**

๙.๑ โรงเรียนบางบัว(เพ่งตั้งตรงจิตรวิทยาคาร) จำทำสัญญาจ้างกับผู้ผ่าน

การคัดเลือกในลำดับที่ ๑ ตามตำแหน่งที่ประกาศรับสมัคร ระยะเวลาจ้าง ตั้งแต่ ๑ ธันวาคม ๒๕๖๓ –

๑ ธันวาคม ๒๕๖๔

ซึ่งเป็นปีงบประมาณรายจ่ายประจำปี

งบดำเนินงาน ค่าตอบแทนใช้สอยและวัสดุ ตามระเบียบกระทรวงการคลัง ว่าด้วยการ

จัดซื้อจัดจ้างและการบริหารพัสดุภาครัฐ พ.ศ.๒๕๖๐ จึงเป็นหน้าที่ของผู้ผ่านการคัดเลือกที่ต้องรับทราบ

ประกาศรายชื่อผู้ผ่านการคัดเลือก ทั้งนี้ หากไม่มารายงานตัวตามกำหนดจะถือว่าสละสิทธิ์ และจำเรียกร้อง

สิทธิใด ๆ มิได้ทั้งสิ้น

๙.๒ การทำสัญญาจ้าง จะไม่มีข้อผูกพันต่อเนื่องที่จะนำไปสู่การบรรจุหรือปรับเปลี่ยนสภาพเป็นลูกจ้างประจำ/พนักงานราชการหรือราชการ ผู้ได้รับการจ้างจัดทำสัญญาจ้างในกรณีระหว่างงบประมาณการจ้าง หากปรากฏว่าเป็นผู้ขาดคุณสมบัติตามที่กำหนด หรือมีความรู้ความสามารถความประพฤติไม่เหมาะสม ผู้มีอำนาจในการจ้างอาจสั่งเลิกจ้าง โดยไม่ต้องแจ้งให้ผู้รับจ้างทราบ


๙.๓ โรงเรียนบางบัว(เพ่งตั้งตรงจิตรวิทยาคาร) จะขึ้นบัญชีผู้ผ่านการคัดเลือกไว้เป็นเวลา ๑ ปี (นับจากวันที่ประกาศบัญชีรายชื่อผู้ผ่านการคัดเลือก) เว้นแต่มีการประกาศขึ้นบัญชีผู้ผ่านการคัดเลือกในตำแหน่งเดียวกันครั้งใหม่แล้ว บัญชีผู้ผ่านการคัดเลือกนี้เป็นอันยกเลิกไป ถ้าพบกรณีดังต่อไปนี้ให้ถือว่าเป็นอันยกเลิกรายชื่อของผู้ขึ้นบัญชีรายนั้น

1. ผู้นั้นขอสละสิทธิไม่เข้ารับการจ้าง
2. ผู้นั้นไม่มารายงานตัวเพื่อรับการจัดจ้างภายในวัน เวลา ที่กำหนด
3. ผู้นั้นไม่มาปฏิบัติหน้าที่ตามวัน เวลา ที่กำหนดในสัญญาจ้าง
4. ปรากฏข้อเท็จจริงในภายหน้าที่ผู้นั้นมีคุณสมบัติไม่เป็นไปตามเงื่อนไข และหรือไม่ปฏิบัติ

ตามเงื่อนไขการรับสมัครกรณีใดกรณีหนึ่งหรือหลายกรณี

จึงประกาศให้ทราบโดยทั่วกัน

ประกาศ ณ วันที่ ๑๕ ตุลาคม พ.ศ.๒๕๖๓



(นางสาวสุภาวดี อึ้งพานิช)

ผู้อำนวยการโรงเรียนบางบัว(เพ่งตั้งตรงจิตรวิทยาคาร)